39. ΝΟΜΟΘΕΤ. ΔΙΑΤΑΓΜΑ υπ' αριθ. 520 της 29 Απρ./2 Μαΐου 1970 (ΦΕΚ Α' 101). Περί επιχορηγήσεως της Ανωτάτης Γεωπονικής Σχολής Αθηνών. Άρθρ.1.-1.Η Ανωτάτη Γεωπονική Σχολή Αθηνών, προς αντιμετώπισιν των δαπανών λειτουργίας αυτής, επιχορηγείται εφεξής υπό του Κράτους δια του Υπουργείου Εθνικής Παιδείας και Θρησκευμάτων, εγγραφομένης της σχετικής αναγκαίας πιστώσεως εις τον ετήσιον προϋπολογισμόν τούτου, της επιχορηγήσεως ταύτης καθοριζομένης εκάστοτε δια κοινής αποφάσεως των Υπουργών Εθν. Παιδείας και Οικονομικών. 2.Από του επομένου της δημοσιεύσεως του παρόντος οικονομικού έτους, καταργείται η διάταξις του εδάφ. α' της παρ. 1 του άρθρ. 3 του Ν.Δ. 3973/1959, της εν αυτή προβλεπομένης πιστώσεως, εκτελουμένης εφ' εξής κατά τα εν τη προηγουμένη παραγράφω οριζόμενα. Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 